Атентат во џамија Јилдиз

Неуспешниот атентат врз османлискиот султан Абдул Хамид II бил организиран од страна на Ерменската револуционерна федерација во џамија Јилдиз на 21 јули 1905 година во Истанбул. Како причина за атентатот бил т.н. Ерменски масакар.The Armenian Massacres, 1894-1896: 1894-1896 : U.S. media testimony - Page 33 by Arman Kirakosian .

Во 1904 година водачот на ВМОРО Борис Сарафов во Женева се сретнал со ерменските револуционери кои го запознале за идните планови. Самиот план бил изработен од страна на Кристапор Микаелјан. Тој се снабдил со руски пасош и заедно со неговите ќерки заминал во Истанбул. Од рускиот конзулат добил билет за набљудување на реонот кај џамиајта Јилдиз. По некое време заминал за Софија каде сакал најпрвин да ги тестира направените експлозивни бомби, но на 5 март 1905 година при подготовка на бомбите, една од нив се активирала по кое Микаелјан починал. И покрај инцидентот, планот за атентат продолжил.

Султанот секој петок заминувал кон џамијата Јилдиз и обично се враќал по истиот пат по кој доаѓал на петочната молитва. Ерменските револуционери планирале експлозивот да биде сокриен во кочија која требало да биде паркирана пред џамијата и експлозивот да се активира кога султанот ќе ја напушти џамијата. Кочијата била управувана од Зарех, учесник во зазимањето на отоманската банка. Кога кочијата пристигнала пред џамијата Зарех го поставил тајмерот за планираните 42 секунди според кој султанот требало да се приближи, но султанот се задржал во разговорите со шејк ул-исламотAssembly of Turkish American Associations (ATAA): Armenakan, Hunchaks and Dashnaktsutiun: Revolutionary Parties; Terror as Method. Nationalism Spreads From the Church to Secular Organizations . Бомбата била фрлена врз султанот но тој останал неповреден, а од експлозијата загинале 26 луѓе на султанот, самиот атентатор а повеќе од 50 биле повредени.

 Наводи 

Категорија:Политика на Отоманското Царство
Категорија:Османлиски Цариград
Категорија:Историја на Ерменија
Категорија:Отоманското Царство во 20 век